Mäng näeb välja justkui Total War'ist võetud strateegiaosa. Taktikalist võitlust ei olegi. Kedagi rünnates või vaenlase rünnaku alla sattudes rehkendab  kompuuter ise välja võitja ning lahingus kaotatud üksused, liigutades siis kaotaja väed maatükilt minema. Eesti poolele võitleval mängijal on kaks vastast - Punavägi ja Riias peakorterit omav Landeswehr. Mängulauaks on Eesti ning sellega piirduvad piirkonnad idast Pihkva ja Peterburini, lõunast Riiani.